**Likumprojekta “Grozījums Covid-19 infekcijas izplatības seku pārvarēšanas likumā”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījums Covid-19 infekcijas izplatības  seku pārvarēšanas likumā” (turpmāk – likumprojekts) izstrādāts:1. lai radītu iespējas pašvaldībām īstenot augstas gatavības investīciju projektus administratīvi teritoriālās reformas (turpmāk – ATR) mērķu sasniegšanai;
2. mazinātu Covid-19 radītās sekas reģionālā līmenī.

Likumprojekts stāsies spēkā nākamajā dienā pēc izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ar šo likumprojektu tiek izpildīts Ministru kabineta 2021. gada 23. februāra sēdes protokollēmuma Nr. 19 9. § “Informatīvais ziņojums “Par pieejamiem finanšu resursiem valsts budžeta programmā “Līdzekļi neparedzētiem gadījumiem” Covid-19 ierobežošanas vienreizēju pasākumu finansēšanai 2021.gadā un to izlietojumu, valsts parāda un plānotā deficīta līmeni”” (TA-430) 7. punktā uzdotais uzdevums Vides aizsardzības un reģionālās attīstības ministrijai (turpmāk – VARAM) sagatavot un iesniegt izskatīšanai Ministru kabineta 2021.gada 11.marta sēdē priekšlikumus par grozījumiem COVID 19 infekcijas izplatības seku pārvarēšanas likumā, paredzot deleģējumu Ministru kabinetam izdot noteikumus par kritērijiem augstas gatavības pašvaldību investīciju projektiem administratīvi teritoriālās reformas mērķu sasniegšanai, kas vienlaicīgi mazinātu Covid-19 radītās sekas reģionālā līmenī. Ar šo likumprojektu tiek piedāvāts jauns atbalsta veids, saglabājot un nodrošinot atbilstību Covid-19 infekcijas izplatības seku pārvarēšanas likuma mērķim, kas ir atbilstošu pasākumu kopuma paredzēšana Covid-19 izplatības seku pārvarēšanai, lai nodrošinātu sabiedrības ekonomiskās situācijas uzlabošanos un veicinātu valsts tautsaimniecības stabilitāti. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Straujas Covid-19 izplatības dēļ visā pasaulē, arī Latvijā kopš 2020. gada marta sākuma tika atklāti pirmie saslimšanas gadījumi ar šo vīrusu. Ņemot vērā, ka Pasaules Veselības organizācija 2020. gada 11. martā paziņoja, ka Covid-19 izplatība sasniegusi globālas pandēmijas apmērus, lai ierobežotu Covid-19 vīrusa izplatību Latvijā, 2020. gada 12.martā valstī tika izsludināta ārkārtējā situācija, kas tika vairākkārt pagarināta un turpinās arī 2021. gadā.Lai ierobežotu Covid-19 izplatību, Latvijas valdība īstenoja dažādus piesardzības pasākumus, piemēram, sociālā/fiziskā distancēšanās sabiedriskās vietās, pulcēšanās aizliegums, pasākumu atcelšana vai pārcelšana uz vēlāku laiku u.tml.Latvijas valdības ieviestie drošības pasākumi un ierobežojumi, kā arī pasākumi, ko īsteno citas valstis Covid-19 izplatības ierobežošanai, negatīvi ietekmējuši Latvijas tautsaimniecības attīstību: strauji samazinājies pieprasījums eksporta tirgos pēc Latvijā saražotajām precēm un pakalpojumiem, notiek pārrāvumi starptautiskajās piegāžu ķēdēs, novērojams straujš transporta un pasažieru pārvadājumu pakalpojumu apjoma kritums, kā arī iekšzemes pieprasījuma kritums. Rezultātā daudzi uzņēmumi ir spiesti sašaurināt ražošanu un pakalpojumu sniegšanu vai sliktākajā gadījumā pārtraukt savu darbību, atlaižot savus darbiniekus. Tas viss kopumā ir nelabvēlīgi ietekmējis gan publisko finanšu stāvokli, jo samazinās nodokļu ieņēmumi un parādās nepieciešamība palielināt valsts atbalstu un sociālos pabalstus, gan situāciju darba tirgū, jo pieaug bezdarbs un samazinās mājsaimniecību rīcībā esošie ienākumi, gan iedzīvotāju dzīves kvalitāte kopumā. Ārkārtējās situācijas ietekme būs izjūtama arī pēc ārkārtējās situācijas beigām, jo daudziem noteiktajiem ierobežojumiem ir ietekme ilgākā laika periodā[[1]](#footnote-2).Tā kā pašvaldības var sniegt nozīmīgu ieguldījumu ekonomiskās situācijas uzlabošanā pēc Covid-19 izraisītās ekonomikas lejupslīdes, lai stimulētu ekonomiku valstī, būtiska ir pašvaldību iecerēto investīciju projektu realizācija, kas dod darbu uzņēmējiem un uzlabo dzīves vidi, sniedz nodarbinātības un pakalpojumu saņemšanas iespējas iedzīvotājiem. Līdz ar to **valdības atbalsts Covid-19 izraisītajā krīzes situācijā ir nepieciešams arī pašvaldībām.**2021. gadā tiek īstenota administratīvi teritoriālā reforma (turpmāk - ATR), paredzot Latvijā izveidot 42 pašvaldību modeli šobrīd esošo 119 pašvaldību vietā. Jaunais pašvaldību modelis darbību sāks pēc 2021. gada 5. jūnija pašvaldību vēlēšanām, nodrošinot pilnvērtīgu pakalpojumu klāstu un palielinot pašvaldības apkalpes teritoriju. Ņemot vērā COVID 19 sociālekonomiskos izaicinājumus ir nepieciešams papildu atbalsta mehānisms, lai nodrošinātu sagatavošanos sekmīgai jauno pašvaldību darba uzsākšanai.Likumprojekts paredz tiesības Ministru kabinetam noteikt kritērijus un kārtību, kādā izvērtē un no valsts budžeta finansē augstas gatavības pašvaldību investīciju projektu, kuri **sekmēs ATR mērķu** sasniegšanu (tas ir 42 pašvaldību modeļa darbības uzsākšanu), kā arī **mazinās Covid-19 radītās sekas reģionālā līmenī**. Atbilstoši ATR mērķiem potenciālajiem valsts budžeta finansētajiem projektiem jāietver pašvaldību autonomajās funkcijās noteikto pakalpojumu sniegšanas pilnveide, nodrošinot to izmaksu efektivitāti un ilgtspēju vai saimnieciskās darbības atbalsta gadījumā pašvaldību ekonomiskās izaugsmes un konkurētspējas uzlabošanu.Ar *augstas gatavības pašvaldību investīciju projektiem* ir saprotami projekti, kurus var īstenot pēc iespējas ātrāk pēc valsts budžeta finansējuma saņemšanas. Piemēram, ja pašvaldības investīciju projektā paredzēta būvniecība, tad šāda investīciju projekta gatavības pakāpi apliecina fakts, ka atbilstoši normatīvajiem aktiem pašvaldība jau ir nodrošinājusi būvprojekta izstrādi, kas ir akceptēts būvvaldē. Vienlaikus augstas gatavības pašvaldību investīciju projektiem ir liela nozīme ATR mērķu sasniegšanā un šādi projekti ietver pašvaldību autonomajās funkcijās noteikto pakalpojumu sniegšanas pilnveidi.Īstenojot augstas gatavības pašvaldību investīciju projektus, pašvaldības var sniegt ieguldījumu Covid-19 radīto seku mazināšanai reģionālā līmenī un stimulēt ekonomisko situāciju reģionos.Līdz ar to valdības atbalsts COVID-19 izraisītajā krīzes situācijā ir būtisks arī pašvaldībām. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības. Sekundārā mērķa grupa ir pašvaldību iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz tautsaimniecību būs pozitīva, jo pašvaldības varēs saņemt valsts budžeta finansējumu augstas gatavības pašvaldību investīciju projektu īstenošanai, radot jaunas darba vietas un atbalstot esošās, tādējādi sniedzot pienesumu valsts, pašvaldību budžetiem.Administratīvais slogs atbalsta pasākuma īstenošanā iesaistītajām pusēm nepalielināsies, jo paredzamās darbības jāveic esošo uzdevumu ietvaros. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē). Pašvaldību investīciju projektu pieteikumu vērtēšana tiks nodrošināta VARAM esošā budžeta ietvaros. |
| 4. | Atbilstības izmaksu monetārs novērtējums | Projektā ietvertajam tiesiskajam regulējumam nav ietekmes uz atbilstības izmaksām (naudas izteiksmē). Pašvaldību investīciju projektu pieteikumu vērtēšana tiks nodrošināta VARAM esošā budžeta ietvaros. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021.gads** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2. Budžeta izdevumi: | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3. Finansiālā ietekme: | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins  |
| 7. Amata vietu skaita izmaiņas | Likumprojektā minētais regulējums neparedz jaunu amata vietu izveidošanu. |
| 8. Cita informācija | Precīzu finansējuma apjomu un finansējuma sadalījumu pa gadiem pašlaik nav iespējams norādīt, jo nav iespējams precīzi prognozēt, cik pašvaldības iesniegs projektus un kāds līdzekļu apjoms tiks apgūts. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Tiks izstrādāti jauni Ministru kabineta noteikumi, kuri noteiks nosacījumus un kārtību, kādā no valsts budžeta finansē augstas gatavības pašvaldību investīciju projektus. |
| 2. | Atbildīgā institūcija | VARAM |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts šo jomu neskar. |
| 2. | Citas starptautiskās saistības | Likumprojekts šo jomu neskar. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pasākumi nav plānoti, ņemot vērā, ka likumprojekts tiešā veidā skar pašvaldības, bet pašvaldību iedzīvotājus – pastarpināti (kā labuma guvējus no īstenojamiem projektiem). |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Finanšu ministrija, Tieslietu ministrija, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Likumprojekta izpilde tiks nodrošināta VARAM esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Vides aizsardzības un

reģionālās attīstības ministrs A. T. Plešs

v\_sk. = 1563

1. Progresa ziņojums par Latvijas nacionālās reformu programmas "Eiropa 2020" stratēģijas kontekstā īstenošanu [↑](#footnote-ref-2)